**Ministru kabineta noteikumu projekta „****Grozījumi Ministru kabineta 2010.gada 16.marta noteikumos Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektroenerģijas tirgus likuma 29. panta otrā, ceturtā un piektā daļa un 29.1 otrā un piektā daļa.  Eiropas Parlamenta un Padomes 2001.gada 27.septembra Direktīva 2001/77/EK par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (turpmāk – Direktīva 2001/77/EK).  Eiropas Parlamenta un Padomes 2004.gada 11.februāra Direktīvas [2004/8/EK](http://eur-lex.europa.eu/LexUriServ/LexUriServ.do?uri=CONSLEG:2004L0008:20090420:LV:HTML) par tādas koģenerācijas veicināšanu, kas balstīta uz lietderīgā siltuma pieprasījumu iekšējā enerģijas tirgū, un ar kuru groza Direktīvu [92/42/EEK](http://eur-lex.europa.eu/LexUriServ/LexUriServ.do?uri=CELEX:31992L0042:LV:HTML) (turpmāk – Direktīva 2004/8/EK). |
| 2. | Pašreizējā situācija un problēmas | Šobrīd ir spēkā saskaņā ar Elektroenerģijas tirgus likuma 29. panta otro, ceturto un piekto daļu un 29.1 otro un piekto daļu izdotie 2010.gada 16.marta Ministru kabineta noteikumi Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” (turpmāk – MK noteikumi Nr.262), kas nosaka kritērijus, pēc kuriem ražotājs, kas elektroenerģiju ražo, izmantojot atjaunojamos energoresursus var kvalificēties tiesību iegūšanai pārdot no atjaunojamiem energoresursiem saražoto elektroenerģiju obligātā iepirkuma ietvaros, kā arī nosaka kritērijus, pēc kuriem ražotājam, kas elektroenerģiju ražo elektrostacijās ar uzstādīto elektrisko jaudu virs 1 MW, izmantojot biomasu vai biogāzi var kvalificēties tiesību iegūšanai garantētas maksas saņemšanai par elektrostacijā uzstādīto elektrisko jaudu.  Elektroenerģijas tirgus likumā un MK noteikumos Nr.262 iekļautas tiesību normas, kas izriet no Direktīvas [2001/77/EK](http://eur-lex.europa.eu/LexUriServ/LexUriServ.do?uri=CONSLEG:2001L0077:20100401:LV:HTML).  2009.gada 25.jūnijā spēkā stājās Eiropas Parlamenta un Padomes 2009.gada 23.aprīļa direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk –Direktīva 2009/28/EK), kas izstrādāta nolūkā radīt Eiropas Savienības dalībvalstīs kopēju ietvaru atjaunojamo energoresursu (turpmāk - AER) izmantošanai enerģijas ražošanā un patēriņā.  Saskaņā ar Direktīvas 2009/28/EK I pielikumu Latvijas ir noteikts obligāts mērķis - no AER saražotas enerģijas īpatsvars bruto enerģijas galapatēriņā jāpalielina no **32,6%** 2005. gadā līdz **40%** apmērā 2020.gadā. Enerģijas, kas ražota no atjaunojamiem energoresursiem, īpatsvars kopējā enerģijas bruto galapatēriņā 2009. gadā pēc Eurostat statistikas datiem varētu būt augstāks, kā Direktīvas 2009/28/EK noteiktā līkne turpmākiem gadiem, kas skaidrojama gan ar esošo ekonomisko situāciju valstī, gan ar no tās izrietošo elektroenerģijas patēriņa samazinājumu 2009.gadā.  Šobrīd ieviestās atbalsta mehānismi ir komersantiem ir bijušas pietiekami motivējošai, lai tie uzsāktu projektu plānošanu un domātu par investēšanu elektroenerģijas ražošanā, izmantojot AER.  Ir iespējami dažādi attīstības scenāriji par piešķirto tiesību realizēšanu.  Ja visas saņemtās obligātā iepirkuma tiesības – lēmumi, kas pieņemti atbilstoši MK noteikumiem, kas izdoti saskaņā ar Elektroenerģijas tirgus likuma 29. panta otrā, ceturtā un piektā daļa un 29.1 otrā un piektā daļa, tiek izmantotas un elektroenerģijas ražošana tiek uzsākta noteiktā laikā, un elektroenerģijas patēriņš atbilst Ekonomikas ministrijas prognozēm, elektroenerģijas tarifa pieaugums 2020.gadā netiek prognozēts lielāks par 1,2 sant./kWh. Nav nodrošinājuma tam, ka viss šādai elektroenerģijai izdotais apjoms tiks aizpildīts un elektroenerģijas ražošanu un pārdošanu AS „Latvenergo” komersanti uzsāks noteiktā laikā.  Pieaugot elektroenerģijas gala tarifam, nepieciešams steidzams izvērtējums, vai turpmāk šāds atbalsts, ja tas tiek turpināts, ir ekonomiski pamatojams.  Izveidotais atbalsta mehānisms obligātā elektroenerģijas iepirkuma un garantētās maksas veidā tika izveidots nolūkā veicināt Latvijas indikatīvā mērķa 2010.gadam sasniegšanu, kas nostiprināts vidēja termiņa politikas plānošanas dokumentā Enerģētikas attīstības pamatnostādnes 2007.-2016.gadam un Elektroenerģijas tirgus likumā, kura 29.panta otrā daļā, nosakot, ka „noteikta daļa no visu Latvijas elektroenerģijas galalietotāju kopējā patēriņa ir obligāti nosedzama ar elektroenerģiju, kas ražota, izmantojot atjaunojamos energoresursus. Šo daļu katram atjaunojamo energoresursu veidam piecu gadu periodam, sākot no 2006.gada 1.janvāra, nosaka Ministru kabinets tā, lai līdz 2010.gada 31.decembrim šīs daļas procentuālais īpatsvars attiecībā pret kopējo elektroenerģijas patēriņu sasniegtu ne mazāk kā 49,3 procentus.” |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2010.gada 16.marta noteikumos Nr.262 „Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”” (turpmāk - noteikumu projekts) paredz MK noteikumu Nr.262 noslēgumu jautājumu sadaļā iekļaut normu, kas paredz, ka no 2011.gada 2.maija līdz 2013.gada 1.janvārim ministrija konkursus par tiesību iegūšanu pārdot biomasas, biogāzes, saules vai vēja elektrostacijās saražoto elektroenerģiju obligātā iepirkuma ietvaros neorganizē un ražotājs nevar kvalificēties elektroenerģijas pārdošanai obligātā iepirkuma ietvaros un tiesību iegūšanai saņemt garantētu maksu par uzstādīto elektrisko jaudu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Steidzami nepieciešams novērtēt piešķirto lēmumu par tiesību iegūšanu pārdot saražoto elektroenerģiju obligātā iepirkuma ietvaros ietekmi uz elektroenerģijas gala tarifu, un turpmāku tiesību piešķiršanas nepieciešamību. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Ražotāji, kas vēlas pretendēt uz tiesību iegūšanu pārdot saražoto elektroenerģiju obligātā iepirkuma ietvaros vai saņemt maksu par elektrostacijā uzstādīto elektrisko jaudu, kā arī elektroenerģijas galalietotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Noteikumu projekta pieņemšanas gadījumā netiks radīts papildu slogs elektroenerģijas galaļietotājiem, salīdzinot ar to, ko pēc Ekonomikas ministrijas prognozēm varētu radīt jau piešķirto tiesību īstenošana |
| 4. | Tiesiskā regulējuma nefinansiālā ietekme | Izmaksas, kas rodas publiskajam tirgotājam, iepērkot koģenerācijas elektroenerģiju no ražotājiem, sedz visi Latvijas galalietotāji proporcionāli savam elektroenerģijas patēriņam.  Ja no 2011.gada 2.maija līdz 2013.gada 1.janvārim tiesības enerģijas ražotājiem pārdot elektroenerģiju obligātā iepirkuma ietvaros un tiesības saņemt garantētu maksu par stacijā uzstādīto elektrisko jaudu netiks piešķirtas, papildu elektroenerģijas tarifa kāpums, kura pamatā būtu tarifa obligātā iepirkuma komponentes atjaunojamās enerģijas daļas pieaugums turpmākajos gados, nebūs lielāks par to, ko Ekonomikas ministrija prognozē turpmākajiem gadiem, ja visas līdz šim piešķirtās tiesības tiek realizētas.  Maksu par elektrostacijā uzstādīto elektrisko jaudu ražotājam maksā pārvades sistēmas operators un izmaksas tiek iekļautas pārvades tarifā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta apstiprināšanas gadījumā netiek radītas jaunas valsts institūcijas. |
| 2. | Projekta izpildes ietekme uz pārvaldes funkcijām | Noteikumu projekta izpildes funkcijas veiks Ekonomikas ministrija. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

*Anotācijas III, IV , V un VI sadaļa – projekts šīs jomas neskar.*

Ekonomikas ministrs A.Kampars

Vīzē: valsts sekretārs J.Pūce

18.04.2011. 14:00

1036

K.Piģēns, 67013133

Karlis.Pigens@em.gov.lv